Sprogense
Sprogense er en årlig sprogfestival i Bogense, som fandt sted for første gang den 17. og 18. september 2021.

Sprogense 2021

Aktiviteterne på Sprogense 2021 inkluderede:
 Klog på sprog med Adrian Hughes blev sendt direkte fra Sprogense med publikum
 Foredrag arrangeret af Dansk Sprognævn – bl.a. "Engelsk på daglig basis", "Tal dansk!, sagde robotten", "Bandeord – bliver det fucking værre?" og "Syngende danske dialekter"
 Rundvisninger på Dansk Sprognævn
 Hr. Skæg
 Poetry slam

Sprogense 2022

Sprogense finder efter planen sted den 16. og 17. september 2022.

Baggrund
I 2019 flyttede Dansk Sprognævn til Bogense. Dansk Sprognævn arbejder med at følge det danske sprog, fastlægge dansk retskrivning og rådgive alle om det danske sprog. Sprognævnet rummer en række af landets fremmeste eksperter i dansk, som gerne går i dialog med alle sproginteresserede.

Dansk Sprognævn og Nordfyns Erhverv og Turisme har indgået partnerskab om sprogfestivalen Sprogense i Bogense. Navnet er en sammentrækning af ordene Sprog og Bogense og spiller på den måde både på den lokale forankring og selve den sprogfaglighed som festivalen har som omdrejningspunkt.

Sprogense skulle oprindeligt have fundet sted for første gang i september 2020, men p.g.a. corona blev den først udskudt til maj 2021 og dernæst til september 2021.

Eksterne links 
 Sprogense
 Dansk Sprognævn

Bogense
Festivaler i Danmark
Sprog